SAL sakeredding: Appèl teen uitspraak wat afleggings stop - Solidariteit WêreldSolidariteit Wêreld
Tuis › Soldeer › SAL sakeredding: Appèl teen uitspraak wat afleggings stop
SAL sakeredding: Appèl teen uitspraak wat afleggings stop
Donderdag | 14 Mei | 2020
BL Premium berig dat die sakereddingspraktisyns (SRP’s) van die Suid-Afrikaanse Lugdiens (SAL) gaan appelleer teen Vrydag se uitspraak waarin die arbeidshof afleggingskennisgewings wat aan werknemers uitgereik is, ter syde gestel het op grond daarvan dat dié kennisgewings prosedureel onbillik is.
Regter André van Niekerk het ten gunste van Numsa (die metaalwerkersvakbond) en Sacca, die kajuitpersoneelvereniging, beslis. Hulle het aangevoer dat ʼn sakereddingspraktisyn eers ʼn sakereddingsplan moet voorlê voordat kennis gegee kan word van die voorneme om met afleggingskonsultasies te begin. Aangesien dit gemene saak is dat geen sakereddingsplan nog uitgereik is nie, het regter Van Niekerk die kennisgewings as synde prosedureel onbillik tersyde gestel.
Die SAL is sedert 5 Desember in sakeredding. Ingevolge die Maatskappywet moet ʼn sakereddingspraktisyn binne 30 dae ʼn plan aan krediteure voorlê.
Die SRP’s, Les Matuson en Siviwe Dongwana, het verskeie kere uitstel daarvoor gekry, maar op 10 April het die minister van openbare ondernemings, Pravin Gordhan, hulle meegedeel dat die regering geen verdere befondsing vir die sakereddingsproses gaan voorsien nie. Die SRP’s het aangedui dat dit hulle met slegs twee opsies gelaat het: ʼn gestruktureerde afskaling waartydens bates verkoop word om afleggingspakkette aan werknemers te betaal met enige kontant wat op die wyse geïn is, of likwidasie.
Gordhan het egter gesê dat hy nie een van die twee opsies sal toelaat nie. Numsa and Sacca, wat saam met ander vakbonde ʼn leierskapverdrag met Gordhan aangegaan het om ʼn nuwe lugdiens te skep, het Matuson en Dongwana nadruklik versoek om die plan waarop gesamentlik ooreengekom is, te oorweeg.